શો કરતાં પહેલાં કોઈ શરત મૂકી હતી?મારી પાસે કાસ્ટ કોપી આવી ત્યારે મનમાં હતું કે, મુખ્ય એક્ટર તરીકેનો રોલ મળે. સ્ટિરિયોટાઈપ રોલ નહોતો કરવો. ઈન્ટરનેટના કારણે દુનિયા નાની થઈ ગઈ છે અને લોકો એકબીજાનું કામ જોઈને તેની ટેલેન્ટ વખાણે છે. ભારતીય ટેલેન્ટને જોઈએ તેટલી ખ્યાતિ નથી મળતી. જેના માટે યોગ્ય સમય આવી ગયો છે. આ અંગે અનિલ કપૂર સાથે ઘણી ચર્ચા કરીએ છીએ. તેમણે જ આ શો કરવા ભલામણ કરી, જેથી ભારતીયો માટે તકો ખૂલે. હવે તેઓ ખૂબ જ ખુશ છે. હજુ સુધી કોઈ હોલીવૂડ ફિલ્મ કે સિરિયલમાં કોઈ ભારતીયને મુખ્ય રોલ મળ્યો હોય તેવું બન્યું નથી. ફક્ત કોઈ પાત્રનો રોલ જ ભજવાયો છે. સિરિયલમાં હું એક ઈન્ડો-અમેરિકન એફબીઆઈ એજન્ટ છું, જેને ભારતીયતા સાથે કોઈ લેવાદેવા નથી. આ વાત મને પસંદ આવી એટલે હું શો કરી રહી છું.